Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.\_\_\_/\_\_

din \_\_\_\_\_\_ 2024

Cu privire la aprobarea Regulamentului pentru

operarea remorcii pentru marfă (liniei pentru suc din fructe proaspete),

aparatelor industriale pentru prelucrarea legumelor și fructelor și accesoriilor

Având în vedere:

- acceptarea de către Consiliul orășenesc Căușeni a donației din partea Peipsi Center for Transboundary Cooperation, prin intermediul Gmina Tarczyn din Polonia, sub foma unei remorci pentru marfă (linia pentru suc din fructe proaspete) pentru toate vehicolele, marca 02 WNP SUSKI SH 2 01 H 1500 WX, anul producerii 2022, nr. de înmatriculare L319MM, aparatelor industriale pentru prelucrarea legumelor și fructelor și accesoriilor,

- raportul prezentat și propunerile primarului interimar al or. Căușeni,

- avizele comisiilor consultative de specialitate a Consiliului orășenesc Căușeni,

în conformitate cu art. 1, (2), 10 (4) din Legea cu privire la proprietatea publică a unităţilor administrative - teritoriale, nr. 523 din 16.07.1999,

în temeiul art. 3 (1), 7, 10 (1), 14 (1), (2), lit. m), 20 (5), din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. Se aprobă Regulamentul pentru operarea remorcii pentru marfă (liniei pentru suc din fructe proaspete), aparatelor industriale pentru prelucrarea legumelor și fructelor și a accesoriilor.

2. Prezenta decizie poate fi contestată, conform prevederilor art. 19, 164 (1), 165 (1), 166 din Codul administrativ al Republicii Moldova cu cerere prealabilă, în termen de 30 de zile de la data comunicării, la Consiliul orășenesc Căușeni cu sediul pe adresa: or. Căușeni, str. M. Radu, 3

În cazul dezacordului cu răspunsul la cererea prealabilă poate fi contestată, în termen de 30 zile de la data comunicării, în judecătoria Căușeni, sediul central, pe adresa: or. Căușeni, str. Ștefan cel Mare și Sfânt, nr. 86.

3. Prezenta decizie se comunică:

- Dlui Valentin Capațina, primar interimar al orașului Căușeni;

- Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrul de stat al actelor locale.

PREȘEDINTELE SECRETARUL CONSILIULUI

ȘEDINȚEI ORĂȘENESC

Ala Cucoș -Chiseliță

Primar interimar Valentin Capațina

Secretarul Consiliului Orășenesc Cucoș - Chiseliță Ala

Avizat: \_\_\_\_\_\_\_\_A. Focșa

Anexă

la decizia Consiliului Orășenesc Căușeni

nr. \_\_\_ din \_\_\_\_\_\_\_\_\_\_\_\_2024

REGULAMENT

pentru operarea remorcii pentru marfă (liniei pentru suc din fructe proaspete),

aparatelor industriale pentru prelucrarea legumelor și fructelor și accesoriilor

LINIEI PENTRU SUC DIN FRUCTE PROASPETE

1. ÎNTRODUCERE

1. Regulamentul este elaborat în scopul asigurării funcționării optime a remorcii pentru marfă (liniei pentru suc din fructe proaspete), aparatelor industriale pentru prelucrarea legumelor și fructelor și accesoriilor (în continuare, utilaj) primit cu statut de donație din partea Peipsi Center for Transboundary Cooperation, prin intermediul Gmina Tarczyn din Polonia, sub foma unei remorci pentru marfă (linia pentru suc din fructe proaspete) pentru toate vehicolele, marca 02 WNP SUSKI SH 2 01 H 1500 WX, anul producerii 2022, nr. de înmatriculare L319MM și reglementează modul de valorificare a acestei linii, proprietate publică a UAT orașul Căușeni.

2. Cuantumul minim al chiriei anuale a utilajului se calculează conform pct. 2 din anexa nr. 9 la Legea bugetului de stat, aprobată anual.

3. Mijloacele financiare obținute conform pct. 2 se varsă în bugetul orășenesc Căușeni.

4. Utilajul se atribuie în locațiune ca un bun indivizibil în temeiul legislației ce regelemtnează administrarea și deetatizarea proprietății publice și conform legislației civile.

5. Plata pentru chirie se efectuează lunar la data expirării fiecărei perioade de achitare stabilită.

II. MODUL DE TRANSMITERE ÎN LOCAȚIUNE

6. Utilajul se atribuie în locațiune în scopurile destinate conform caracteristicilor tehnice a utilajului.

7. Dreptul de obținere în locațiune, cu titlu oneros, a utilajului se atribuie în baza licitației organizate în baza deciziei Consiliului orășenesc Căușeni.

8. Utilajul se transmite pentru utilizare în condiții contractuale, de către primarul or. Căușeni.

9. Transmiterea pentru utilizare, cu titlu oneros, a utilajului se realizează cu condiția existenței obligatorii a actelor permissive ce atestă statutul de producător de fructe și legume.

10. Utilizarea contrar prevederilor cadrului legal a utilajului transmis în locațiune sau neachitarea în termen a chiriei constituie motiv pentru rezoluțiunea contractului de locațiune pentru locatar, în persoana Consiliului orășenesc Căușeni reprezentat de primarul or. Căușeni.

11. Condițiile de utilizare a utilajului, cuantumul redevenței și termenul de locațiune sunt definite în contract, conform prevederilor legislației civile.

12. Termenul de locațiune utilajului nu poate depăși 3 ani.

13. Contractul de locațiune a utilajului poate defini inclusiv și obligațiile privind implementarea măsurilor de protecție și îmbunătățire a utilajului, în conformitate cu regulile de funcționare stabilite pentru acesta.

14. Transmiterea în sublocațiune a utilajului este interzisă.

15. Locatarii, ce dețin în folosință utilajul, sunt obligați să întreprindă măsuri pentru asigurarea protejării și îmbunătățirii permanente a stării tehnice a utilajului.

16. Selectarea locatarilor se efectuează prin adjudecare la licitații cu strigare, desfășurate în modul și condițiile stabilite de Regulamentul privind licitaţiile cu strigare şi cu reducere aprobat prin Hotărârea Guvernului nr. 136/2009.

17. Licitația pentru selectarea locatarului se organizează de către comisia de licitație care se constituie prin decizia Consiliului orășenesc Căușeni.

18. Cel puţin cu 15 zile înainte de începerea licitaţiei, comisia de licitație, prin intermediul primarul or. Căușeni asigură publicarea în Monitorul Oficial al Republicii Moldova a comunicatului informativ privind desfăşurarea licitaţiei.

19. Pe parcursul a 20 de zile de la semnarea procesului-verbal al rezultatelor licitaţiei cu strigare, câştigătorul licitaţiei, pentru obţinerea dreptului de locaţiune, achită la bugetul orașului chiria în avans în avans, pentru cel puțin 6 luni.

20. Pe parcursul a 7 zile lucrătoare de la achitarea chiriei:

1) părțile încheie contractul de locaţiune;

2) părţile asigură transmiterea bunului imobil în locaţiune.

21. În cazul în care atribuirea în locațiune nu a fost solicitată la o licitație, iar cheltuielile de organizare a licitației nu sânt justificate (nu sânt acoperite de suma chiriei pentru 6 luni) Consiliul orășenesc Căușeni poate atribui utilajul în locațiune prin negocieri directe.

22. Negocierile directe pentru selectarea locatarilor se organizează de Consiliul orășenesc Căușeni, la solicitarea potențialilor locatari.

23. Negocierile directe se desfășoară de către comisia instituită conform punctului 17.

24. Comisia negociază și stabilește cuantumul plății pentru folosința utilajului şi alte clauze ale contractului de locațiune, ținând cont de mărimea plății pentru locațiune enunțată în comunicatul informativ, de oferta solicitantului şi de alte condiții și aspecte ce se fixează în procesul-verbal al comisiei de negocieri.

25. Contractul de locațiune a utilajului se încheie în condițiile prevăzute de legislația civilă.

26. Transmiterea utilajului se efectuează prin act de transmitere în locațiune, în care se indică locul şi data întocmirii actului, bunurile ce se transmit, starea lor, numărul şi data încheierii contractului de locațiune conform căruia se efectuează transmiterea, termenul locațiunii.

27. Rezoluțiunea și încetarea contractului de locațiune are loc în modul și condițiile reglementate de Codul civil.

28. Litigiile apărute între părți se soluţionează pe cale amiabilă sau în instanţele judecătorești ale Republicii Moldova.